

ЕУРАЗИЯЛЫҚ ЭКОНОМИКАЛЫҚ КОМИССИЯ
КЕҢЕС

Ш Е Ш І М

2022 жылғы «18» ақпан                      № 19                                         Бішкек  қаласы

Еуразиялық  үкіметаралық кеңестің «Еуразиялық экономикалық одаққа мүше мемлекеттердің ауыл шаруашылығы өнімдерінің тездетілген контейнерлік теміржол тасымалдарын жүзеге асыру жөніндегі «Еуразиялық агроэкспресс» бірлескен жобасы туралы» өкімінің жобасы туралы

Еуразиялық экономикалық комиссия Кеңесі шешті:  
Еуразиялық  үкіметаралық кеңестің «Еуразиялық экономикалық одаққа мүше мемлекеттердің ауыл шаруашылығы өнімдерінің тездетілген контейнерлік теміржол тасымалдарын жүзеге асыру жөніндегі «Еуразиялық агроэкспресс» бірлескен жобасы туралы» өкімінің жобасы (қоса беріліп отыр) мақұлдансын және ол Еуразиялық  үкіметаралық кеңестің қарауына ұсынылсын. 
2. Осы Шешім ресми жарияланған күнінен бастап күнтізбелік 10 күн өткен соң күшіне енеді.
     
Еуразиялық экономикалық комиссия Кеңесінің мүшелері:
	Армения Республикасынан
	Беларусь Республикасынан

	Қазақстан Республикасынан
	Қырғыз Республикасынан
	Ресей
Федерациясынан

	В. Григорян
	И. Петришенко
	Б.Сұлтанов
	А.Кожошев
	А. Оверчук
























ЕУРАЗИЯЛЫҚ ҮКІМЕТАРАЛЫҚ КЕҢЕС

ӨКІМ

                                 20      жылғы «  »  	                  № 	                                  қаласы

Еуразиялық экономикалық одаққа мүше мемлекеттердің ауыл шаруашылығы өнімдерінің тездетілген контейнерлік теміржол тасымалдарын жүзеге асыру жөніндегі «Еуразиялық агроэкспресс» бірлескен жобасы туралы

[bookmark: _Hlk97186147]1.Мүше мемлекеттердің  ауыл шаруашылығы өнімдерінің және азық-түліктерінің (май-тоңмай, сүт, ет, жеміс-көкөніс, дайын тамақ және өзге өнімдер) тұрақты өзара жеткізілімдерін, сондай-ақ Азия және Еуропа  бағыттарына экспорттық жеткізілімдерді дамыту мақсатында Еуразиялық  экономикалық одаққа мүше мемлекеттердің (бұдан әрі  - мүше мемлекеттер)  «Еуразиялық агроэкспресс» тездетілген теміржол және мультимодальдық тасымалдарды жүзеге асыру жөніндегі  бірлескен жобасын іске асыру туралы бастамасы қолдау тапсын. 
2.Еуразиялық экономикалық комиссия мүше мемлекеттердің атқарушы билігінің  уәкілетті органдарымен және  бірлескен жобаға қатысушылармен бірлесіп, бірлескен жобаны іске асыруға жәрдемдесу мақсатында жұмыс тобын қалыптастырсын.
3. Жұмыс тобы:
2022 жылғы ІІ тоқсанда мүше мемлекеттердің ауыл шаруашылығы өнімдерінің және азық-түліктерінің өзара жеткізілімдері мен экспортын арттыруға, мүше мемлекеттердің ауыл шаруашылығы өнімдерін және азық-түліктерін нысаналы экспорттық нарықтарда өткізуге жәрдем көрсетуге, мүше мемлекеттердің ауыл шаруашылығы өнімдері мен азық-түліктерінің экспорттық нарықтарға қол жеткізуі үшін тосқауылдарды алып тастауға  бағытталған іс-шараларды кірістіретін бірлескен жобаны іске асырудың базалық қағидаттарын және іс-шараларының жоспарын («жол картасын») әзірлесін;   
«Еуразиялық агрологистика» автономды коммерциялық емес ұйымы бірлескен жобасының  дирекциясының (үйлестірушісінің) функцияларын іске асыру тәртібі мен жағдайларын пысықтасын,
ұйымдарды бірлескен жобаға қосу,  соның ішінде олардың  кемсітусіз қол жеткізу жағдайларында «Еуразиялық агрологистика» автономды коммерциялық емес ұйымына қатысу мәселесін пысықтасын.
4.Еуразиялық экономикалық комиссия бірлескен жобаны іске асыру барысы туралы Еуразиялық  үкіметаралық кеңеске  2023 жылғы I тоқсанда баяндасын.
5. Осы Өкім қабылданған күнінен бастап күшіне енеді.

Еуразиялық үкіметаралық кеңес мүшелері:

	Армения Республикасынан




	Беларусь Республикасынан


	Қазақстан
Республикасынан


	Қырғыз Республикасынан


	Ресей Федерациясынан









 
